# PÅKRAVSGARANTI

Påkravsgaranti nummer [ ]

Denne påkravsgarantien ("**Garantien**") er stilt av [ ] ("**Garantisten**") til Ruter AS ("**Oppdragsgiver**").

Med henvisning til kontrakt [*innsett kontraktdetaljer*] ("**Kontrakten**") om busstransport mellom Ruter og [ ] ("**Operatøren**") stiller vi, Garantisten, oss som påkravsgarantist for enhver forpliktelse som Operatøren har overfor Oppdragsgiver i henhold til Kontrakten. Garantisten hefter for de forpliktelser, med tillegg av renter, forsinkelsesrenter og omkostninger, som Operatøren har eller måtte få overfor Oppdragsgiver i henhold til Kontrakten.

Garantistens samlede ansvar er oppad begrenset til NOK [*sett inn beløp*] ("**Garantibeløpet**").

Garantien gjelder fra [kontraktsignering til og med oppstartsdato]/[ oppstartsdato til og med tre (3) måneder etter utløpet av ordinær kontraktsperiode], jf. Kontraktens punkt [12] om sikkerhetsstillelse.

Ved mottak av første skriftlig påkrav fra Oppdragsgiver, skal Garantisten innen ti (10) virkedager utbetale det forespurte beløpet til Oppdragsgiver. Garantisten kan ikke motregne eller holde tilbake betaling på grunnlag av motkrav eller innsigelser som Operatøren eller Garantisten mener å ha mot Oppdragsgiver. Garantisten kan ikke kreve at Oppdragsgiver skal ha forsøkt inndrivelse av de forfalte beløp hos Operatøren eller hos andre, herunder en annen garantist eller under annen sikkerhet, før påkrav fremsettes overfor Garantisten.

Garantisten kan ikke overdra sine forpliktelser eller rettigheter under denne Garantien uten etter skriftlig forhåndssamtykke fra Oppdragsgiver.

Garantisten vil akseptere enhver endring eller modifikasjon av Kontrakten. Slik endring eller modifikasjon vil ikke påvirke eller begrense Garantistens forpliktelser etter denne Garantien.

Garantien kan ikke transporteres uten Garantistens skriftlige samtykke, med unntak av overdragelser til annet offentlig selskap eller annet offentlig organ som ivaretar og viderefører Oppdragsgivers rettigheter og forpliktelser under kontrakten.

Denne Garantien skal være underlagt norsk rett. Oslo tingrett vedtas som eksklusivt verneting for enhver tvist som oppstår i tilknytning til denne Garantien.

På vegne av [**GARANTISTEN**]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn:

Stilling/tittel:

På vegne av [**OPPDRAGSGIVER]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn:

Stilling/tittel: